Kawasaki ER- 6n, Design Winner Hungary 2009 - Történet
Pár mondatban bemutátnám, elmesélném, hogy miként került hozzám a motor. Ezt azok kedvéért teszem, akik nem hisznek az egészben. És abban sem, hogy én valós személy lennék.
Erre a versenyre egy tűzoltó kollégám hívta fel a figyelmemet még 2009. február elején. Először csak " jó poénnak" gondoltam. Próbálgattam különböző színeket a motorra illeszteni, végül egy sablon mintánál maradtam. Ez a terep minta tetszett nekem legjobban. Passzolt a motorhoz és el is játszottam a gondolattal "mi lenne ha..." A szavazatokkal az elején nem törődtem. Közösségi oldalakon, az isemrőseim segítségével gyűjtöttem a szavazatokat. 2 hét után azt vettem észre, hogy ezzel érdemes lenne komolyabban foglalkozni. A szavazatok egyre jobban gyűltek és közeledtem az élbolyhoz. Nagyon sokat küzdöttem az első helyért. Se éjjelem se nappalom nem volt (két munkahely mellett) Utólag visszagondolva megérte...de nem tudom mégegyszer végigcsinálnám- e? Nagyon sokat köszönhetek barátnőmnek Szandinak, és húgomnak Nikinek! Ha éppen nekem nem volt lehetőségem e- mail- eket küldeni akkor ők megtették helyettem. A versenyt a 2. helyen fejeztem be április 17- én. Szomorú voltam mert sok meló volt az egész projektbe. Kaptam egy e- mailt, hogy valószínüleg (ha tudom magam igazolni és Belgiumban is elfogadják a szavazatokat) én nyertem a versenyt. Gondolhatjátok milyen boldog voltam. Személyigazolványom már fényképeztem is és küldtem a megadott címre. Minden gördülékenyen ment. Végül kiderült miért lettem 2.ból 1.? Aki elöttem vezetett a versenyben "állítólag" csalt a szavazatokkal. Valamilyen programot használhatott ami automatikusan szavazott helyette. Ez kiderült, és az "ölembe pottyant" a motor.
Az ünnepélyes motor átadásra a székesfehérvári Ivanics Kawasaki márkakereskedésben került sor május 22- én. Nagyon vártam ezt a napot, szerintem nem is aludtam előtte. Először csak egy vörös anyaggal letakarva láttam motort. Erős késztetést éreztem, hogy meg kell néznemmi van a lepel alatt. Végül azért ezt nem tettem meg. Kivártam türelmesen a megfelelő időt, ugyis az enyém lesz. Az első találkozás mikor megláttam... nem jutattam szóhoz. Nem is tudtam semmi értelmeset mondani az újságíroknak. Deezt szerintem megértették. Nem minden nap nyer az ember egy motort. Főleg nem olyat amilyen színűt ő szertne. Az átadás után bográcsgulyásra is megvendégeltek minket. Közbe Végh Tomi tartott stunt bemutatót ami nekem nagyon tetszett. Én meg alig vártam, hogy az első kilométereket megtehessem a motorommal...
A Kawasaki online motortervező pályázatára 16397 magyar dizájn érkezett, a kisebb ajándékokért pedig 75642 ember vett részt a szavazásban. A Kawasaki tizenegy országban futó kampánya Magyarországon volt a legsikeresebb, megelőzve többek között Franciaországot, Olaszországot és Németországot is.
A www.kawasaki.hu/er-6n oldalon berendezett virtuális fényezőműhelyben a versenyzők saját ízlésünknek megfelelően színezhettek át egy Kawasaki ER-6n típusú motort. A két hónapon át zajló versenyt 10595 szavazattal a badacsonyörsi Varga Norbert nyerte, aki a díjátadón átveheti az általa tervezett gépet.
http://www.autobild.hu/cikk/magyarorszagon-porgott-legjobban-a-kawasaki-519
„Már a kezdetektől láttuk, hogy népszerű és sikeres lesz a kampányunk, hiszen már az első naptól kezdődően folyamatosan és nagy számban érkeztek a tervek és szavazatok. Ez be is igazolódott, hiszen a verseny - a résztvevő 11 európai ország közül - Magyarországon lett a legsikeresebb. Nálunk összesen 16397 dizájnterv készült, ami az Európában összes elkészült 79.295 tervnek a 21%-a. A szavazók is nálunk voltak a legaktívabbak, mert a 250.410 európai szavazatból Magyarországon 75.642-et adtak le, ami az összes szavazat 31,5%-a. A sikeres verseny számunkra rendkívül pozitív visszacsatolás a Kawasakival és magával az ER-6n modellünkkel kapcsolatban, és bizakodással tölt el a jelenlegi piaci helyzetben. Bízunk benne, hogy ez a modell ugyanolyan sikeres lesz a magyarországi piacon és piacvezetővé tud válni a saját kategóriájában, mint az előd modellje volt.” – értékelte a versenyt Makranczi Zsolt, a Kawasaki marketingvezetője.
http://totalbike.hu/hirek/2009/05/25/er_6n_design/
Más motorokkal